stanford-oval/wikipedia huggingface dataset:
Luettelo Suomen albumilistan ykkösistä vuonna 1981

Tämä on luettelo Suomen albumilistan ykkösistä vuodelta 1981, joka sisältää Suomen Musiikkikauppiasliiton kerran kuussa kokoaman Mitä Suomi soittaa -listan ensimmäiselle sijalle yltäneet levyt.
Vuoden 1972 elokuusta vuoteen 1994 Suomen Musiikkikauppiasliitto kokosi Mitä Suomi soittaa -listan itse, koska ennen vuotta 1994 Suomessa ei ollut yhtä virallista albumilistaa.
| Kuukausi | Artisti | Albumi | Levy-yhtiö |
| --- | --- | --- | --- |
| tammikuu |  Barbra Streisand | Guilty | CBS |
| helmikuu |  Barbra Streisand | Guilty | CBS |
| maaliskuu |  Stray Cats | Stray Cats | Arista |
| huhtikuu |  Stray Cats | Stray Cats | Arista |
| toukokuu | Eri esittäjiä | Reggae Music | K-Tel |
| kesäkuu | Eri esittäjiä | Dance Dance Dance | K-Tel |
| heinäkuu |  Rainbow | Difficult to Cure | Polydor |
| elokuu |  Julio Iglesias | 14 suosituinta | CBS |
| syyskuu | Eri esittäjiä | The Best of Black Music | K-Tel |
| lokakuu |  Francis Goya | Pohjolan yössä | Bluebird |
| marraskuu | Pelle Miljoona Oy | Matkalla tuntemattomaan | Johanna |
| joulukuu | Paul Oxley's Unit | Living in the Western World | CBS |
Makirankäpinkäinen

| Makirankäpinkäinen> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Käpinkäiset Campephagidae
Suku::  Kaskaskäpinkäiset Edolisoma
Laji::  salomonis
Kaksiosainen nimi
 Coracina salomonis  (Tristram, 1879) 
Katso myös
   Makirankäpinkäinen Wikispeciesissä  
Infobox OKVirheellinen NIMI-arvoIUCN-testi OK: 
Makirankäpinkäinen (Edolisoma salomonis) eli aiemmalta nimeltään sancristóbalinkäpinkäinen on käpinkäisten heimoon kuuluva varpuslintu. Sitä tavataan kotoperäisenä Salomonsaariin kuuluvalla Makiran saarella. Saaren entinen nimi on San Cristóbal.
Masaaki Suzuki

Masaaki Suzuki (jap. 鈴木雅明, s. 1954 Kōbe) on japanilainen urkuri, cembalisti ja kapellimestari, joka johtaa Japanissa toimivaa Bach Collegium Japania. Hän on erikoistunut barokkimusiikkiin ja erityisesti Johann Sebastian Bachin tuotannon esittämiseen. Suzuki on äänittämässä Bach Collegiumin kanssa täydellistä Bachin kantaattien sarjaa, joka on ehtinyt jo 44:nteen osaansa.
Levytyksiä on pidetty alan lehdissä varsin korkeatasoisina. Esimerkiksi Gramophone-lehden CD-oppaassa Suzukin levytykset Bachin Johannespassiosta ja Jouluoratoriosta luetaan teosten aivan parhaiden levytysten joukkoon.
Aiheesta muualla

Bach Collegium Japan (Arkistoitu – Internet Archive) (japaniksi)
Luettelo Suomen albumilistan ykkösistä vuonna 1984

Tämä on luettelo Suomen albumilistan ykkösistä vuodelta 1984, joka sisältää Suomen Musiikkikauppiasliiton kerran kuussa kokoaman Mitä Suomi soittaa -listan ensimmäiselle sijalle yltäneet levyt.
Vuoden 1972 elokuusta vuoteen 1994 Suomen Musiikkikauppiasliitto kokosi Mitä Suomi soittaa -listan itse, koska ennen vuotta 1994 Suomessa ei ollut yhtä virallista albumilistaa.
| Kuukausi | Artisti | Albumi | Levy-yhtiö |
| --- | --- | --- | --- |
| tammikuu |  Michael Jackson | Thriller | Epic |
| helmikuu |  ZZ Top | Eliminator | Warner Bros. |
| maaliskuu |  Lionel Richie | Can't Slow Down | Motown |
| huhtikuu | Eri esittäjiä | Fever | Sonet |
| toukokuu | Pirkka-Pekka Petelius | Muistan sua Elaine | Scandia/Finnlevy |
| kesäkuu | Eri esittäjiä | Let's Dance | K-Tel |
| heinäkuu |  The Jacksons | Victory | Epic |
| elokuu |  The Jacksons | Victory | Epic |
| syyskuu |  Lionel Richie | Can't Slow Down | Motown |
| lokakuu | Vera Telenius | Miljoona ruusua | PiMu |
| marraskuu | Vera Telenius | Miljoona ruusua | PiMu |
| joulukuu | Vera Telenius | Miljoona ruusua | PiMu |
Masaaki Hatsumi

Masaaki Hatsumi on Bujinkan Budo Taijutsu Sotataitolajin perustaja.
Hän asuu ja opettaa Japanissa Nodan kaupungissa Chiban prefektuurissa .
Aiheesta muualla

Bujinkan Hombu Dojon yhteystiedot
Makkabealaiset

Wojciech Stattlerin maalaus Makkabealaiset vuodelta 1842.
Makkabealaiset oli juutalainen pappis- ja hallitsijasuku, jonka jäsenet hallitsivat Juudeaa noin vuosina 165–37 eaa. Suku kapinoi seleukideja vastaan niin sanotun makkabilaiskapinan aikana.
Mattatias – ylipappi, kuoli 166 eaa.
Juudas Makkabi – Mattatiaan poika
Jonatan Makkabi – Mattatiaan poika
Simon Makkabi – Mattatiaan poika, hallitsi 142–134 eaa.
Johannes Hyrkanos – Simonin poika, hallitsi 134–104 eaa.
Aristobulos I – Johanneksen poika, hallitsi 104–103 eaa.
Aleksanteri Jannaios – Johanneksen poika, hallitsi 103–76 eaa.
Aleksandra – Aleksanterin vaimo, hallitsi 76–67 eaa.
Aristobulos II – Aleksanterin poika, hallitsi 67–63 eaa.
Aristobuloksen ja hänen veljensä Hyrkanoksen välille syttyi sisällissota. Lopulta Rooman valtakunta sekaantui kiistaan ja Hyrkanoksesta tuli Juudean hallitsija.
Hyrkanos II – Aleksanterin poika, hallitsi 63–40 eaa.
Antigonos – Aristobuloksen poika, hallitsi 40–37 eaa.
Vuonna 37 eaa. Herodes kaappasi vallan Antigonokselta.
Marski Cup

Marski Cup on Mikkelissä (vuonna 2002 Kouvolassa) pelattava jääkiekkoturnaus. Vuonna 2010 se järjestettiin seitsemännentoista kerran ( Kouvola) Turnauksen voitti Junost Minsk (BEL). Turnaus on ollut pois Mikkelistä jäähalliremonttien vuoksi. Vuonna 2008 mukana turnauksessa olivat Mikkelin Jukurit, Kuopion KalPa, Lahden Pelicans ja Jyväskylän JYP. Vuoden 2009 turnauksessa pelasivat joukkueet Vaasan Sport, Jukurit, Pelicans ja Kalpa. Viimeisin turnaus on pelattu 2010.
Mitalistit

| Vuosi | Voittaja | Toinen | Loppuottelun tulos | Kolmas |
| --- | --- | --- | --- | --- |
| 2010 | Junost Minsk | KooKoo |  |  |
| 2009 | Sport | Pelicans | 6-5 rl. | KalPa |
| 2008 | KalPa | Pelicans | 4-2 | Jukurit |
| 2007 | Jokerit | Pelicans | 8-0 | Blues |
| 2006 | Pelicans | Jokerit | 3-1 | Jukurit |
| 2005 | HIFK | Jokerit | 3-2 rl. | SaiPa |
| 2004 | SaiPa | Jokerit | 4-3 rl. | TPS |
| 2003 | Jokerit | Tappara | 3-2 | JYP |
| 2002 | Jokerit | Pelicans | 3-1 | HPK |
| 2001 | Jokerit | Tappara | 4-3 | Pelicans |
| 2000 | Jokerit | Tappara | 2-1 | Blues |
| 1999 | SaiPa | Jokerit | 3-2 rl. | HIFK |
| 1998 | Ilves | HIFK | 3-2 | Blues |
| 1997 | AIK | JYP | 4-1 | Jokerit |
| 1996 | TPS | Jokerit | 1-0 | JYP |
| 1995 | JyP HT | TPS | 4-3 | KalPa |
| 1994 | Kiekko-Espoo | KalPa | 3-1 | SaiPa |
Malin Levenstad

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Eva Malin Sofia Levenstad
Syntymäaika: 13. syyskuuta 1988
Syntymäpaikka: Vellinge, Ruotsi
Pelipaikka: puolustaja
Pituus: 165 cm
Seura
Seura: FC Rosengård
Pelinumero: 44
Junioriseurat
2001–2004: Malmö FF Dam
Seurat
| Vuodet | Seura | O | (M) |
| 2009–2013 | LdB FC Malmö | 117 | (0) |
| 2014 | AIK | 9 | (0) |
| 2019– | FC Rosengård | 1 | (0) |
| Yhteensä | Yhteensä | 127 | (0) |
Maajoukkue
|  | Ruotsi U23 | 20 | (0) |
| 2008–2013 | Ruotsi | 8 | (0) |
 Seurajoukkueuran tilastot kattavat vain kansalliset sarjat.
Eva Malin Sofia Levenstad (s. 13. syyskuuta 1988 Vellinge, Ruotsi) on ruotsalainen jalkapalloilija, pelipaikaltaan puolustaja. Hän pelaa nykyisin Damallsvenskan-joukkue FC Rosengårdin riveissä. Levenstad lopetti jo uransa AIKssa pelaamansa kauden 2014 jälkeen, mutta teki comebackin kaudella 2019. Hän käyttää pelinumeroa 44.
Malabon

| Malabon |
| --- | --- |
 Malabonin sijoittuminen Metro Manilan kartalla
Valtio:  Filippiinit
Alue:  Pääkaupunkialue
Pinta-ala:  
 – Kokonaispinta-ala:  19,76 km²
Väkiluku (2010):  353 337
 – Väestötiheys:  17 881 as./km²
 
 www.malabon.gov.ph 
Infobox OKVirheellinen NIMI-arvo: 
Malabon on yksi Metro Manilan suurkaupunkialueen muodostavista kaupungeista. Kaupunki sijaitsee Manilasta pohjoiseen. Malabon on merkittävä kauppa- ja teollisuuskaupunki osana yhtä maailman suurimmista suurkaupunkialueista.
Kaupungin pinta-ala on 19,76 km², väkiluku on 353 337 asukasta (2010) ja väestötiheys on 17 881 asukasta/km².[lähde? ] Kaupunkistatuksen Malabon sai vuonna 2001. Kaupunki jakaantuu 21 alueeseen (barangay).
Aiheesta muualla

Kuvia tai muita tiedostoja aiheesta Malabon Wikimedia Commonsissa
Official City Government Website
Marskenttä (Pariisi)

Marskenttä (Champ-de-Mars) Eiffel-tornin ylätasanteelta kuvattuna.
Marskenttä eli Champ-de-Mars on puisto Pariisin keskustassa 7. arrondissementin alueella. Suuri suorakaiteen muotoinen puisto ulottuu luode–kaakko-suunnassa Seinen etelärannalta Eiffel-tornin luota vanhan sotilasakatemian École Militairen eteen. Lukuisten puistokäytävien ohella Marskentän halkaisee kolme poikkikatua: avenue Gustave Eiffel, avenue Joseph Bouvard ja avenue Charles Risler. Marskentän kaakkoispäässä on Jean-Michel Wilmotten toteuttama suuri taideteos Rauhanmuuri. Puiston pinta-ala on 24,5 hehtaaria.
Aukio toimi vuodesta 1765 École Militairen kadettien harjoitus- ja paraatikenttänä, joten se nimettiin roomalaisen sodanjumalan Marsin mukaan. Sitä alettiin jo 1780-luvulla käyttää myös muihin tarkoituksiin, kuten ensimmäisten kuumailmapallojen nousupaikkana. Ranskan vallankumouksen jälkeen Marskentällä järjestettiin 14. heinäkuuta 1790 näyttävä vallankumouksen yksivuotisjuhla, Fête de la Fédération, johon osallistui 300 000 ihmistä. Vuonna 1794 kentällä järjestettiin Maximilien Robespierren ideoima ja Jacques-Louis Davidin suunnittelema Korkeimman olennon juhla. Lisäksi vuonna 1791 aukiolla tapahtui vallankumouksen vaiheisiin liittynyt niin sanottu Marskentän verilöyly.
Marskenttä oli 1800-luvulla ja 1900-luvulla useiden Pariisissa pidettyjen maailmannäyttelyiden näyttelyalueena. Eiffel-torni rakennettiin aukion pohjoispäähän vuoden 1889 maailmannäyttelyn yhteydessä. Vuosina 1907–1927 osa näyttelyalueesta muutettiin asuinkortteleiksi ja loput nykyiseksi puistoksi. Aivan puiston päähän École Militairen eteen pystytettiin vuonna 1939 marsalkka Joseph Joffren ratsastajapatsas.
Aiheesta muualla

Kuvia tai muita tiedostoja aiheesta Marskenttä (Pariisi) Wikimedia Commonsissa
Malachi Ritscher

Malachi Ritscher (13. tammikuuta 1954 – 3. marraskuuta 2006) oli muusikko, äänitysteknikko, ihmisoikeusaktivisti ja Irakin sodan vastustaja.
Ritscher tuli tunnetuksi tehtyään polttoitsemurhan Chicagon keskustassa perjantai-aamuruuhka-aikaan marraskuun kolmantena päivänä 2006 neljä päivää ennen Yhdysvaltain kongressiedustajien vaaleja.
Hänen hiiltyneiden jäännöstensä vierestä löytyi tyhjä bensiinikanisteri ja videokamera, jonka hän oli asettanut kuvaamaan tekonsa. Ritscher jätti myös viestin ja verkkosivuja, joilla hän perustelee tekonsa syitä. Ritscherin viestin mukaan hän päätti tehdä tekonsa protestoidakseen sotaa vastaan ja yleisemmin "maani [Yhdysvaltojen] aiheuttamaa tuhoa ja sekavuutta" vastaan.
Ritscherin itsemurha on yksi yhdeksästä tunnetusta vastalauseena tehdystä polttoitsemurhasta Yhdysvaltain historiassa, ja tiedotusvälineissä hänet on yhdistetty vietnamilaiseen buddhalaismunkkiin Thích Quảng Đức:iin.
Hänen tekonsa jäi aluksi huomaamatta valtamedioilta, mutta synnytti lyhyessä ajassa paljon keskustelua ja jopa hänelle omistettuja www-sivuja varsinkin yhdysvaltalaisen vasemmiston ja Irakin sodan vastustajien edustajien keskuudessa. Kansainvälisesti hänen tekonsa herätti melko vähän huomiota, poikkeuksena uutistoimisto AP:n artikkeli ja brittiläinen The Guardian -lehti.
Aiheesta muualla

Malachi Ritscherin Muistokirjoitus hänen ylläpitämillään Savage Sound -sivuilla  (englanniksi)
Manchester Square

Manchester Square 1790-luvulla.
Manchester Square on 1700-luvulta peräisin oleva aukio Marylebonessa, Lontoossa, hieman Oxford Streetistä pohjoiseen. Se on eräs pienemmistä, mutta paremmin säilyneistä Yrjöjen aikakauden arkkitehtuurin aukioista Lontoon keskustassa. Aukion pohjoispäässä sijaitsee Hertford House ja Wallace Collection -taidenäyttely. Aikoinaan aukiolla sijaitsi myös EMI:n sittemmin purettu pääkonttori.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Manchester Square
Markus Holgersson

| Henkilötiedot |
| --- | --- | --- |
Koko nimi: Sven Markus Holgersson
Syntymäaika: 12. huhtikuuta 1985 (ikä 39)
Syntymäpaikka:  Landskrona, Ruotsi
Pelipaikka: puolustaja
Pituus: 193 senttimetriä
Seura
Seura:  New York Red Bulls
Pelinumero: 5
Junioriseurat
1990-1994 1994-2001 2002-2004:  IF Lödde  Landskrona BoIS  Helsingborgs IF
Seurat
| Vuodet | Seura | O (M) |
| 2005 2005-2008 2009-2012 2013- |  Höganäs BK  Ängelholms FF  Helsingborgs IF  New York Red Bulls |  89 (6) 80 (5) 61 (3) |
Maajoukkue
| 2012- |  Ruotsi | 1 (0) |
 Seurajoukkueuran tilastot kattavat vain kansalliset sarjat, päivitetty 6. lokakuuta 2013.  Maajoukkueuran tilastot päivitetty 30. huhtikuuta 2013.
Sven Markus Holgersson (s. 12. huhtikuuta 1985 Landskrona, Ruotsi) on ruotsalainen jalkapalloilija, joka edustaa Yhdysvaltain pääsarjassa pelaavaa New York Red Bullsia ja Ruotsin jalkapallomaajoukkuetta. Hän on pelipaikaltaan puolustaja.
Ura

Pelattuaan neljä vuotta Helsingborgs IF:n farmijoukkueessa, hän palasi joukkueen edustusjoukkueeseen vuonna 2009. Kaudella 2011 hän voitti seurassa ensimmäistä kertaa Ruotsin historiassa triplan voittaen Ruotsin supercupin, pääsarjan sekä Ruotsin cupin. 2. tammikuuta 2012 hän ei enää uusinut sopimusta seuran kanssa.
3. tammikuuta 2012 New York Red Bullsin päävalmentaja Hans Backe ilmoitti että Holgersson siirtyy seuraan. 12. tammikuuta siirto varmistettiin seuran sivuilla. Ensimmäisellä kaudella hän pelasi 31 peliä ja teki kolme maalia.
Maajoukkueura

Onnistuneen kauden 2011 jälkeen hänet kutsuttiin maajoukkueeseen 18.- ja 23. tammikuuta 2012 pelattaviin ystävyysotteluihin Bahrainia ja Qataria vastaan, ja Qataria vastaan hän pelasi ensimmäisen maaottelunsa 5-0-voitossa
Saavutukset

Ruotsin pääsarjamestaruus: 2011
Jalkapallon Ruotsin cup: 2010, 2011
Ruotsin supercup: 2011
Aiheesta muualla

Profiili newyorkredbulls.com-sivulla (Arkistoitu – Internet Archive) newyorkredbulls.com (englanniksi) Viitattu 30.4.2013.
Marjorie Grene

Marjorie Grene vuonna 1983.
Marjorie Glicksman Grene (13. joulukuuta 1910 – 16. maaliskuuta 2009) oli yhdysvaltalainen filosofi. Hän kirjoitti ennen kaikkea eksistentialismista ja tieteenfilosofiasta, erityisesti biologian filosofiasta. Vuodesta 2005 hän oli Virginia Tech -yliopiston filosofian emeritaprofessori.
Grene valmistui alun perin eläintieteestä Wellesley Collegesta. Hän väitteli filosofian tohtoriksi Harvardin yliopistosta (Radcliffe College).
Grene opiskeli Saksassa Martin Heideggerin ja Karl Jaspersin kanssa, ja jätti Saksan vuonna 1933. Hän oli Tanskassa vuonna 1935, ja toimi tämän jälkeen Chicagon yliopistossa. Menetettyään virkansa siellä toisen maailmansodan jälkeen hän vietti 15 vuotta kotiäitinä ja maanviljelijänä.
Teoksia

Philosophers Speak for Themselves: From Descartes To Kant. Readings in the Philosophy of the Renaissance and Enlightenment (toim. yhdessä Thomas Vernor Smithin kanssa) (1940)
Dreadful Freedom: A Critique of Existentialism (1948)
The World View of Physics by C. F. von Weizsäcker (kääntäjä) (1952)
Martin Heidegger (1957)
Philosophers Speak for Themselves: From Descartes to Locke (toim. yhdessä T. V. Smithin kanssa) (1958)
Introduction to Existentialism (1959)
A Portrait of Aristotle (1963)
Philosophers Speak for Themselves: Berkeley, Hume and Kant (toim. yhdessä T. V. Smithin kanssa) (1963)
The Knower and the Known (1966)
Approaches to a Philosophical Biology (1968)
The Anatomy of Knowledge: Papers Presented to the Study Group on Foundations of Cultural Unity, Bowdoin College, 1965 and 1966;  (toim.) (1969)
Toward a Unity of Knowledge (toim.) (1969)
Laughing and Crying: A Study of the Limits of Human Behavior by Helmuth Plessner (käännös yhdessä James Spencer Churchill in kanssa) (1970)
Interpretations of Life and Mind: Essays Around the Problem of Reduction (toim.) (1971)
Jean-Paul Sartre (1973)
Spinoza : A Collection of Critical Essays (toim.) (1973)
The Understanding of Nature: Essays In The Philosophy Of Biology  (1974)
Philosophy In and Out of Europe (esseitä, 1976)
Topics in the Philosophy of Biology (toim. yhdessä Everett Mendelsohnin kanssa) (1976)
Dimensions Of Darwinism : Themes And Counterthemes In Twentieth-Century Evolutionary Theory (toim.) (1983)
Descartes (1985)
Spinoza And The Sciences (toim.) (1986)
Muntu : African Culture and the Western World by Janheinz Jahn (käännös) (1990)
Descartes Among the Scholastics (Aquinas-luento, 1991)
Interactions. The Biological Context of Social Systems (yhdessä Niles Eldredgen kanssa) (1992)
A Philosophical Testament (1995)
Descartes and His Contemporaries: Meditations, Objections, and Replies  (toim. yhdessä Roger Ariew'n kanssa) (1995)
The Mechanization of the Heart: Harvey and Descartes by Thomas Fuchs (käännös) (2001)
Malebranche's First and Last Critics: Simon Foucher and Dortous De Mairan (yhdessä Richard A. Watsonin kanssa) (2002)
Apology for Raymond Sebond by Montaigne (käännös yhdessä Roger Ariew'n kanssa) (2003)
Philosophy of Biology: An Episodic History (yhdessä David Depew'n kanssa) (2004)
Knowing & Being: essays by Michael Polanyi (toim.)
Geoffroy Saint Hilaire by Hervé Le Guyader (käännös)
Kirjallisuutta

Auxier, Randall E. ja Hahn, Lewis Edwin (toim.) (2002): The Philosophy of Marjorie Grene.
Aiheesta muualla

Interview with Marjorie Grene, The Believer (englanniksi)
Marjo-Riikka Mäkelä

Marjo-Riikka Mäkelä (s.  7. toukokuuta 1971 Lappeenranta) on suomalainen näyttelijä, ohjaaja ja näyttelemisen opettaja. Hän on perustanut Los Angelesiin näyttelijästudion Chekhov Studio International. Suomalaisessa mediassa Mäkelä mainitaan yleensä Mihail Tšehovin näyttelemistekniikan yhteydessä.
Ura

Mäkelä on juontanut Yleisradion sarjaa Kulttuuri Putiikki vuosina 1994–1996. Sen jälkeen hän työskenteli pääasiassa näyttelijänä klassisissa näytelmissä, kuten Molièren Ihmisvihaajassa, sekä moderneissa näytelmissä, kuten Peppi Pitkätossussa. Hän opiskeli Venäjän teatteritaiteen akatemiassa (GITIS) ja muutti Yhdysvaltoihin, jossa hän palasi näyttämölle John Irvingin romaanin Oman elämänsä sankari teatterisovituksessa ja nimiroolissa Euripideen "Medeiassa".
Chekhov-tekniikka

Mäkelä on käyttänyt Mihail Tšehovin näyttelijäntyön tekniikkaa omassa työssään ja on myös ryhtynyt opettamaan sitä niin Suomessa kuin Etelä- ja Pohjois-Amerikassakin. Hän alkoi soveltaa tekniikkaa opiskellessaan Venäjällä. Menetelmä korostaa omien muistojen ja kokemusten sijasta mielikuvituksen käyttöä luotaessa roolihenkilön kokemuksia.
Aiheesta muualla

Haastattelu Yle Areenassa
Marjo-Riikka Mäkelä Internet Movie Databasessa. (englanniksi)
Chekhov Studio International
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Marjo-Riikka Mäkelä
Käännös suomeksi
Makiranmesikko

| Makiranmesikko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Meliarchus
Laji::  sclateri
Kaksiosainen nimi
 Meliarchus sclateri  (Gray, 1870) 
Synonyymit
 Melidectes sclateri 
Katso myös
   Makiranmesikko Wikispeciesissä   Makiranmesikko Commonsissa 
Infobox OKNimi-testi OKIUCN-testi OK: 
Makiranmesikko (Meliarchus sclateri) eli aiemmalta nimeltään sancristóbalinmesikko on mesikoiden heimoon kuuluva varpuslintu.
Levinneisyys

Makiranmesikkoa tavataan kotoperäisenä Makiran saarella Salomonsaarilla. Saaren nimi oli aiemmin San Cristóbal. Lajia on kuvattu yleisestä runsaslukuiseksi, ja se on luokiteltu elinvoimaiseksi. Makiranmesikon elinympäristöä ovat metsät. Sen ravintoa on kasvien mesi ja hyönteiset.
Masaaki Mori

| Henkilötiedot |
| --- | --- | --- |
Koko nimi: Masaaki Mori
Syntymäaika: 12. heinäkuuta 1961 (ikä 63)
Syntymäpaikka: Nagasaki, Japani
Kansalaisuus:  Japani
Pelipaikka: Keskikenttäpelaaja
Pituus: 175 cm
Seurat
| Vuodet | Seura | O (M) |
| 1984–1992 | Fujita Industries | 131 (19) |
Maajoukkue
| 1988–1989 | Japani | 8 (0) |
 Seurajoukkueuran tilastot kattavat vain kansalliset sarjat.
Masaaki Mori (jap. 森 正明, Mori Masaaki; s. 12. heinäkuuta 1961 Nagasaki) on japanilainen entinen jalkapalloilija.
Jalkapallomaajoukkue

Mori debytoi Japanin maajoukkueessa kesäkuussa 1988. Hän on pelannut kahdeksan maaottelua.
Aiheesta muualla

National Football Teams
Mantia

Arkkipiispa Johan Maksimovitš pukeutuneena episkopaaliseen mantiaan.
Mantia (ven. мантия, kreik. μανδύας) on ortodoksinen jumalanpalvelusvaate, jota käyttävät sekä munkit että piispat.
Mantia on pitkä, hihaton päällysviitta. Munkin musta mantia on yksinkertaisempi kuin piispan violetin värinen mantia. Mantia symboloi eräällä tavalla enkelin siipiä.
Arkkimandriitan mantia on musta ja siinä on neljä ns. laintaulua. Piispan mantiassa on lisäksi valko-puna-valkoisia poikkiraitoja eli lähteitä; ne kuvaavat sitä, että saarnan on virrattava piispan suusta kuin lähteiden; samoin piispan mantiaan kuuluu kulkusia, jotka kuvaavat saarnaajan virkaa.
Toistaiseksi lepäämään jääneen autokefaliahankkeen seurauksena suomalaiset ortodoksipiispat käyttävät alkuperäisen violetinvärisen mantian lisäksi myös muita värejä, isä arkkipiispa Leo taivaansinistä ja entinen Oulun hiippakunnan piispa isä metropoliitta Panteleimon tummanpunaista.
Moskovan patriarkka käyttää tummanvihreää mantiaa.
Mantfombi Dlamini

| Shiyiwe Mantfombi Dlamini Zulu> Zulujen hallitseva kuningatar |
| --- | --- |
Valtakausi:  12. maaliskuuta 2021 – 29. huhtikuuta 2021
Edeltäjä:  Goodwill Zwelithini kaBhekuzulu
Seuraaja:  Misuzulu Zulu
Zulujen kuningatarpuoliso
Valtakausi:  1977–2021

Syntynyt:  1956 Swazimaa
Kuollut:  29. huhtikuuta 2021 (ikä 65) Johannesburg, Etelä-Afrikka
Puoliso:  Goodwill Zwelithini kaBhekuzulu
Lapset:  Misuzulu Zulu (s. 1974) Ntandoyesizwe Zulu (s. 1976) Lomkhosi  (1982) Bukhosibemvelo, (s. 1985)
Suku:  Dlamini
Isä:  Sobhuza II
Uskonto:  Seitsemännen päivän adventismi
Shiyiwe Mantfombi Dlamini Zulu (1956–29. huhtikuuta 2021) oli zulujen kuningatar, joka hallitsi kansaansa kaksi kuukautta leskikuningattarena puolisonsa, kuningas Goodwill Zwelithini kaBhekuzulun kuoleman jälkeen keväällä 2021.
Mantfombi Dlamini oli Swazimaan kuningas Sobhuza II:n tytär. Hänestä tuli kuningas Goodwillin järjestyksessä kolmas vaimo vuonna 1977. Avioehtosopimuksen mukaan hänestä tuli kuninkaan päävaimo, mikä vaikutti vallanperimysjärjestykseen. Heille syntyi kolme tytärtä ja poika. Heidän poikansa Misuzulu Zulu nousi kuninkaaksi äitinsä jälkeen.
Mantfombi Dlamini oli seitsemännen päivän adventisti.
Makiranpunamesikko

| Makiranpunamesikko> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Punamesikot Myzomela
Laji::  tristrami
Kaksiosainen nimi
 Myzomela tristrami  Ramsay, 1881 
Katso myös
   Makiranpunamesikko Wikispeciesissä  
Infobox OKNimi-testi OKIUCN-testi OK: 
Makiranpunamesikko (Myzomela tristrami) eli aiemmalta nimeltään sancristóbalinpunamesikko on mesikoiden heimoon kuuluva varpuslintu.
Levinneisyys

Makiranpunamesikkoa tavataan Salomonsaarilla. Lajia on kuvattu runsaslukuiseksi, ja se on luokiteltu elinvoimaiseksi.